EMBEERA Y'OBUDDE MU UGANDA. Ensi Uganda Katonda yagituweesa ddembe kubanga yatuwa embeera y'obudde nga etweyagaza kubanga bw’otambula mu nsi endala balina embeera y'obudde enzibu kubanga bw’eba nkuba ebayisa bubi ate bwe guba musana ate guyaka nnyo mu butufu n'olaba nga ddala Uganda yagituweesa mikono ebiri. Wano mu Uganda omuntu omulimi akeera ku makya n’akwata enkumbi n’agenda asimba emmere mu ttaka mu butuufu emmere n’ekula nga omulimi tatawaanye na kufukirira era mwattu n’ekula bulungi bw’atyo n’afunamu emmere oba akasente. Ffe mu Uganda tulina sizoni bbiri era zino tuzeetegekera bwe tutyo ne tulima awatali kweraliikirira kwonna. Wabula, ennaku zinno embeera y'obudde egenda ekyuka kubanga enkuba ennaku zino tekyategeerekeka. Noolwekyo omulimi mu Uganda alina okwetegereza kino kubanaga olulima olusembyeyo tufiiridwa nnyo ebirime okusingira ddala kasooli, ensujju, entula n’ebirala. Enkola eruŋŋamya ebyenkyukakyuka y’embeera y’obudde mu East African eruubirira okuluŋŋamya amawanga ag’omukago ne be kikwatako bonna okubasobozesa okukola enteekateeka eyawamu okulwanyisa obulabe bwonna obuva mu nkyukakyuka y’embeera y’obudde bw’ensi mu kitundu kino, awamu n’okulaba nti wabaawo enkulaakulana ey’obuwangaazi mu mbeera y’abantu awamu n’ebyenfuna. Okusoomooza okuliwo kwe kuba nti enkola eno tennamanyika bulungi naddala eri amawanga ag’omukago.